CELEX: C2007/155/53
Language: et
Date: 2007-07-07 00:00:00
Title: Kohtuasi T-139/07: 2. mail 2007 esitatud hagi — Pioneer Hi-Bred International versus komisjon

7.7.2007   
            
            
               ET
            
            
               Euroopa Liidu Teataja
            
            
               C 155/28
            
         2. mail 2007 esitatud hagi — Pioneer Hi-Bred International versus komisjon
   (Kohtuasi T-139/07)
   (2007/C 155/53)
   Kohtumenetluse keel: inglise
   Pooled
   
      Hageja: Pioneer Hi-Bred International Inc. (Johnston, Ühendriigid) (esindaja: solicitor J. Temple Lang)
   
      Kostja: Euroopa Ühenduste Komisjon
   Hageja nõuded
   
               —
            
            
               Tuvastada, et komisjon on direktiivi 2001/18 artiklit 18 rikkudes jätnud regulatiivkomiteele esitamata nõukogu otsuse artikli 5 lõike 2 kohaselt võetavate meetmete eelnõu;
            
         
               —
            
            
               mõista hageja kohtukulud välja komisjonilt.
            
         Väited ja peamised argumendid
   Hageja väidab EÜ artikli 232 alusel, et komisjon jättis direktiivi 2001/18/EÜ geneetiliselt muundatud organismide tahtliku keskkonda viimise kohta (1) artiklit 18 rikkudes tagamata otsuse vastuvõtmise hageja taotluse kohta geneetiliselt muundatud kahjurikindla maisi 1507 turuleviimiseks.
   Hageja tõdeb, et asjaomases direktiivis sätestatud menetluse kohaselt on komisjon kohustatud tagama taotluse alusel otsuse vastuvõtmise ja avaldamise direktiivis sätestatud ajavahemiku jooksul. Hageja märgib lisaks, et regulatiivkomiteele võetavate meetmete eelnõu esitamata jätmisega jättis komisjon tagamata eelnimetatud otsuse vastuvõtmise hoolimata asjaolust, et hageja ja teised direktiivikohased asjaosalised olid täitnud kõik direktiivist tulenevad nõuded.
   Hageja lisab, et komisjonil paluti sõnastada oma seisukoht EÜ artikli 232 tähenduses, ent komisjon ei ole seda teinud. See on hageja sõnutsi avaldanud hageja õiguslikule olukorrale ebasoovitavat mõju.
   
      (1)  Euroopa Parlamendi ja nõukogu 12. märtsi 2001. aasta direktiiv 2001/18/EÜ, geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT 2001, L 106, lk 1; ELT eriväljaanne 15/06, lk 77).